EkBass/fiwiki-20250220-pages-articles huggingface dataset:
Edwin Hatch

Edwin Hatch (4. syyskuuta 1835 Derby, Englanti - 10. marraskuuta 1889, Oxford) oli englantilainen teologi ja pappi. Hatch opiskeli Pembroke Collegessa, Oxfordissa. Hän työskenteli Kanadassa,Trinity Collegessa, Torontossa ja Québeckissä korkeakoulun rehtorina, palasi vuonna 1867 takaisin Englantiin ja tomi vararehtorina St. Mary Hallissa, Oxfordissa ja sen jälkeen vuodesta 1884 rehtorina Purleighissä, jossa hän luennoi kirkkohistoriasta. Hän on julkaissut luentojaan kirkon historian alkuajoilta kuten “On the Organization of Early Christian Churches” (1881) ja The Influence of Greek Ideas and Usages on the Christian Church (1888). Muita hänen teoksiaan ovat mm. The Growth of Church Institutions (1887), Essays in Biblical Greek (1889) ja A Concordance to the Septuagint. Hatch on kirjoittanut muutamia virsiä. Hänen tunnetuin virtensä "Breathe on me, Breath of God" on julkaistu vuonna 1878 pienessä yksityisessä runokokoelmassa "Between Doutb and Prayer" sekä hänen kuolemansa jälkeen ilmestyneessä kirjassa "Towards Fields of Light" (1890). Kokoelmassa virren otsikkona oli "Spiritus Dei" ja se on julkaistu useissa englanninkielisissä virsikirjoissa. Virsi on Ruotsin kirkon virsikirjassa virsi 368 "Tuulena luomisen, Herra, voit hengähtää". Sen suomenkieinen teksti on Anna-Maija Raittilan käännös Anders Frostensonin vuonna 1969 tekemästä käännösmuokkauksesta. Seurakunta laulaa -kirjassa on samasta virrestä toinen suomennos, laulu 191 "Hengellä virvoita minut, oi Jumala" Joel Niinisen vuonna 2000 tekemänä käännöksenä. == Lähteet == Luokka: Englantilaiset virsirunoilijat Luokka: Vuonna 1835 syntyneet Luokka: Vuonna 1889 kuolleet Luokka: Brittiläiset papit
San Francesco al Campo

San Francesco al Campo () on kunta Italiassa Piemonten alueella sijaitsevassa Torinon metropolikaupungissa.San Francesco al Campo Sapere.it San Francesco al Campo Enciclopedia Treccani San Francesco al Campo Turismo Torino Vuoden 2022 alussa kunnassa oli arviolta 4 827 asukasta. pienoiskuva|left ==Lähteet== ==Aiheesta muualla== Luokka:Torinon metropolikaupungin kunnat
Magnhild Meltveit Kleppa

Magnhild Meltveit Kleppa (s. 12. marraskuuta 1948 Fister) on norjalainen entinen keskustapuolueen poliitikko. Hän on toiminut Norjan sosiaaliministerinä (1997–2000), kunta- ja alueministerinä (2007–2009) sekä liikenne- ja viestintäministerinä (2009–2012), istunut suurkäräjillä (1993–2013) ja toiminut Rogalandin maaherrana (2013–2019). ==Lähteet== ==Aiheesta muualla== * Magnhild Meltveit Kleppa Norjan suurkäräjien verkkosivuilla Luokka:Norjan liikenneministerit Luokka:Norjan maaherrat Luokka:Vuonna 1948 syntyneet Luokka:Elävät henkilöt
Fulenn

Fulenn () on ranskalaisen laulajan Alvanin ja lauluryhmä Ahezin kappale. He edustivat Ranskaa vuoden 2022 Eurovision laulukilpailussa Torinossa voitettuaan Ranskan Eurovision France, c'est vous qui décidez ! -euroviisukarsinnan. Kappale oli toinen bretoniksi esitettävä kappale Euroviisuissa. Viimeksi kieltä on kuultu vuonna . Kappale kilpaili Euroviisujen finaalissa, jossa se sai 17 pistettä ja saavutti sijan 23. == Lähteet == Luokka:Ranskan euroviisuedustuskappaleet Luokka:Vuoden 2022 euroviisuedustuskappaleet
Cho Group

Cho Group on tunisialainen extra vergine -oliiviöljy ja pesuainemerkki. Yritys perustettiin 1996. ==Historia== Cho viljelee oliiveja ympäri Tunisiaa. Sillä on oliivitarhoja Sekhirassa, Mahresissa, Gafsassa ja Sidi Bouzidissa. Poiminnan jälkeen ne viedään poistomyllyihin, jotka sijaitsevat Sfaxissa, Zarzisissa ja Gafsassa.Le groupe group-cho.com Viitattu 7.3.2022 Oliiviöljyn lisäksi yhtiö tuottaa Savon de Carthage pyykinpesuaineita, jossa käytetään 60 prosenttia oliiviöljyä.Carthage Soap group-cho.com Viitattu 7.3.2022 Lisäksi muita kosmetiikkatuotteita ja saippuaa. ==Oliiviöljymerkit== *Terra Delyssa *Terra di olio *Châal *Oliver et oliviers *Olivia *Origin846 *Ghazela ==Lähteet== Luokka:Tunisialaiset yritykset Luokka:Tunisialainen keittiö
Baladhuri

ʾAḥmad ibn Yaḥyā ibn Jabir al-Balādhurī (arab. أحمد بن يحيى بن جابر البلاذري) oli vuosina 820–892 elänyt arabi- tai persialaistaustainen historioitsija. Hän vaikutti abbasidikalifaatin pääkaupungissa Bagdadissa ja oleskeli myös kalifien hovissa. Baladhuri tunnetaan parhaiten teoksestaan Valloitukset, joka kertoo muslimivalloituksista Muhammedin ajoista alkaen. == Teokset == Baladhurin tärkein nykyaikaan säilynyt teos on muslimien valloitussodista kertova Futūḥ al-buldān ("Kirja valloituksista). Se kertoo profeetta Muhammedin ajoista alkavista valloituksista lännessä Egyptiin, Pohjois- Afrikkaan ja Espanjaan ja idässä Irakiin, Iraniin ja Sindhiin. Teos perustuu sekä suulliseen perimätietoon että varhaisempiin elämäkertoihin ja kampanjakuvauksiin. Teosta on myöhemmin paljon lainattu ja se on käännetty myös englanniksi.al-Baladhuri 1916, 1924 Toinen säilynyt teos on Ansāb al- ashrāf (“Ylhäisten sukuperä") sisältää aristokratiaan kuuluneiden sukuselvityksiä Muhammedista umaijadeihin ja abbasidikalifeihin. == Katso myös == * Islamilainen historiankirjoitus == Lähteet == * * === Viitteet === Luokka:Islamin historia Luokka:Historioitsijat Luokka:Muslimihistorioitsijat
Gomméville

Gomméville on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee Seinejoen varrella, noin 47 kilometriä Montbardin kaupungista pohjoiseen. Kunnan keskustan liepeillä oleva Saint- Antoinen kirkko on rakennettu 1400- ja 1500-luvuilla. Kunnan keskusta oli 1500-luvulla linnoitettu, ja sen muurien ja vallien jäännöksiä on vielä paikoin havaittavissa. Seinen ylitse on rakennettu viisi holvinen holvisilta 1800-luvulla. Tiedosto:Gomméville_FR21_église_IMG0150.jpg|Saint-Antoinen kirkko Tiedosto:Gomméville_FR21_pont_IMG5769.jpg|Seinen ylittävä holvisilta ==Lähteet== ==Aiheesta muualla== Luokka:Côte-d’Orin kunnat
Kuninkuusravit 1939

Kuninkuusravit 1939 järjestettiin Turussa Kupittaan raviradalla 25.–27. elokuuta 1939. Ne olivat 12. kuninkuusravit ja ensimmäiset Turussa pidetyt. Ravikuninkuuden voitti Toivo Pohjalan Lohdutus, jolle titteli oli toinen perättäinen. Kuninkuuskilpailuun ilmoittautui vain neljä hevosta, joista Vihu jäi jalkavammaan vedoten pois, mutta osallistui viikonlopun muihin lähdöihin. Hevoset juoksivat kaikki matkat yksitellen ja kokonaikilpailun voitto ratkaistiin sijapisteillä. Vuoden 1939 jälkeen Kuninkuusraveihin tuli sotavuosien johdosta neljän vuoden tauko. Myöhemmin yhdeksän ravinkuninkuutta saavuttanut Kaarlo Partanen teki Turussa kuninkuusravidebyyttinsä Älyn ohjastana. == Kuninkuuskilpailu == Perjantaina juostun 3 000 metrin paras oli Lohdutus, joka voitti Älyä 3,2 ja Eri-Aaronia peräti 12,9 sekuntia. Lauvantain maililla radan poikki kulki auto, jota väistääkseen Toivo Pohjalan piti lähes pysäyttää hevosensa. Lohdutus otti samalla muutaman laukka-askeleen jääden välikohtauksen johdosta lähes neljä sekuntia matkan voittaneesta Eri- Aaronista. Sunnuntain 2 000 metriä voitti Äly uudella SE-ajalla 2.59,2. Ori juoksi kilpailun jalka puudutettuna loukattuaan kavionsa lauantaina. Kun sijoitukset eri matkoilla menivät ristiin päätyivät kaikki hevoset tasapisteisiin ja kuninkuuskilpailun voiton ratkaisi kokonaisaika. 3 000 metrin kilpailussa saavuttamansa etumatkan johdosta nopein oli Lohdutus, joka kruunattiin ravikuninkaaksi 1,3 sekunnin erolla ennen Älyä. Helsingin Sanomien toimittaja Eino Soinio innostui vertaamaan Lohdutuksen suorituskykyä ME- juoksija Taisto Mäkeen. === Osallistujat === Hevonen Ohjastaja Kasvattaja Omistaja Ennätys Eri-Aaroni Arvi Räikkönen Sulo Rintala, Seinäjoki Fritz Buttenhoff, Viipuri 1.29,9 Lohdutus Toivo Pohjala Toivo Pohjala, Harjavalta Toivo Pohjala, Harjavalta 1.28,9 ~~Vihu~~ ~~Einar Roselius~~ ~~Sameli Karjanmaa, Seinäjoki~~ ~~Einar Roselius, Kauhava~~ ~~1.30,6~~ Äly Kaarlo Partanen A. Ahlström Oy, Noormarkku Toivo Partanen, Sortavala 1.29,7 === Tulokset === Kokonaiskilpailun palkinnot: 2 500 – 1 500 – 1 000 mk. Sijoitus Hevonen 3 000 m 1 609 m 2 000 m Pisteet Kokonaisaika Ero 1\. Lohdutus 1. 2. 3. 6 10.04,5 +0,0 2\. Äly 2. 3. 1. 6 10.05,8 +1,3 3\. Eri-Aaroni 3. 1. 2. 6 10.12,8 +8,3 == Lähteet == 1939 Luokka:Vuoden 1939 urheilu Luokka:Turun urheilutapahtumat
Zolotšivin piiri

Zolotšivin piiri () on hallinnollinen piiri Ukrainan länsiosassa Lvivin alueella. Piiri on perustettu alkujaan vuonna 1940, ja sitä laajennettiin huomattavasti heinäkuussa 2020. Piirin hallinnollinen keskus on Zolotšiv (23 986 as., 2021). Piiri rajoittuu lännessä Lvivin piiriin, pohjoisessa Tšervonohradin piiriin ja Volynian alueen Lutskin piiriin, koillisessa Rivnen alueen Dubnon piiriin sekä idässä Ternopilin alueeseen (Kremenetsin ja Ternopilin piirit). Zolotšivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Lvivin alueen piirien lukumäärän seitsemään. Aiempaa laajemman Zolotšivin piirin pinta-alaksi tuli 2 887,9 neliökilometriä. Aiemmin piiriin kuulunut Hlynjany siirtyi vuoden 2020 aluehallinnollisessa muutoksessa Lvivin piiriin. Ukrainan tilastokeskus arvioi Zolotšivin piirin väkiluvuksi 160 664 (1.1.2021). Piiri on väestöltään maaseutuvoittoinen, Kaupunkilaisiksi luokiteltiin 41,7 prosenttia piirin asukkaista (67 048 as.), eli kolmen kaupungin (Brody, Busk ja Zolotšiv) ja neljän kaupunkityyppisen taajaman väestö. Piirin laajenemisen (7/2020) seurauksena uusi piiri on huomattavasti aiempaa samannimistä piiriä väkirikkaampi (69 407 as., 2017). Map of Lviv Oblast highlighting Zolochivskyi Raion.png|Zolotšivin piiri ennen heinäkuuta 2020. Житловий будинок.Фото.JPG|Zolotšivin vanhaa kaupunkia. Złoczów - Twierdza 01.JPG|Zolotšivin linnan pihapiiriä. Zoločiv, pohled z hradu.jpg| Näkymä Zolotšivin kaupunkiin. Busk city council.jpg|Buskin kaupungintalo. 46-203-0009 Pidhirtsi Castle RB 18.jpg|Pidhirtsin linnoitusta. ==Lähteet== ==Aiheesta muualla== *
Viktar Hulevitš

Viktar Uladzimiravitš Hulevitš (; , Viktor Vladimirovitš Gulevitš; s. 14. toukokuuta 1969 Slutskin piiri, Minskin alue) on valkovenäläinen kenraalimajuri. Hän toimi Valko-Venäjän asevoimien pääesikunnan päällikkönä ja maan ensimmäisenä varapuolustusministerinä Venäjän hyökätessä Ukrainaan 2022. Hulevitšin johtama Valko-Venäjän armeija toimi hyökkäyksen tukijana ja mahdollistajana. Hänet otettiin 1. maaliskuuta 2022 Ison-Britannian pakotelistalle.Financial Sanctions Notice Office of Financial Sanctions Implementation, HM Treasury Hulevitšin väitettiin jättäneen eropyyntönsä Valko-Venäjän puolustusministeri Viktor Hreninille 4. maaliskuuta 2022. Valko- Venäjä kiisti väitteet ja totesi, että eropyyntöä ei edes voisi jättää puolustusministerille vaan ainoastaan Valko-Venäjän armeijan pääkomentajalle.Belarus deputy defence minister QUITS over Ukraine war: Sanctioned general who 'agreed to Russian troops deploying on the border' signs resignation letter saying he cannot support invasion Daily Mail == Lähteet == Luokka:Valkovenäläiset henkilöt Luokka:Vuonna 1969 syntyneet Luokka:Elävät henkilöt
Dubnon piiri

Dubnon piiri () on hallinnollinen piiri Ukrainan pohjoisosassa Rivnen alueella. Piiri on perustettu alkujaan vuonna 1940 ja sitä laajennettiin merkittävästi heinäkuussa 2020. Dubnon piirin naapurina on idässä Rivnen piiri, etelässä Ternopilin alueen Kremenetsin piiri, lounaassa Lvivin alueen Zolotšivin piiri sekä luoteessa ja pohjoisessa Volynian alueen Lutskin piiri. Piirin hallinnollinen keskus on Dubno (37 257 as., 2021). Dubnon piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Rivnen alueen piirien lukumäärän neljään. Aiempaa laajemman Dubnon piirin pinta- alaksi tuli 3 294,2 neliökilometriä. Ukrainan tilastokeskus arvioi Dubnon piirin väkiluvuksi 167 728 (1.1.2021). Väestöltään piiri on maaseutuvaltainen. Kaupunkilaisiksi luokiteltiin prosenttia piirin asukkaista (60 940 as.), eli piirin kahden kaupungin (Dubno ja Radyvyliv) ja kolmen kaupunkityyppisen taajaman väestö. Dubenskyi-Raion.png|Dubnon piiri ennen heinäkuun 2020 alueuudistusta. Дубенський замок. Замок князів Острозьких-Любомирських. Вид з річки.jpg| Dubnon linnaa. Радивилів. Церква св. Олександра Невського. 1874 р. (УПЦ) - panoramio.jpg|Kirkko (1874) Radyvylivissä. ==Lähteet== ==Aiheesta muualla== Luokka:Rivnen alueen piirit
Kiovan kakku

pienoiskuva|Kiovan kakku Kiovan kakku () on ukrainalainen Kiovasta kotoisin oleva jälkiruokakakku. Kakku sai alkunsa Kiovan Karl Marxin konditoriotehtaalla, jossa se kehitettiin vuonna 1956. Nykyään kakkuja valmistaa virallisesti Roshen, joka nykyään omistaa alkuperäisen konditoriotehtaan. Roshen on ainut ukrainalainen valmistaja, joka käyttää kakun alkuperäistä reseptiä. 1970- ja 1980-luvuilla kakku oli suosittu ympäri Neuvostoliittoa. Kakussa on kaksi kerrosta, jotka sisältävät marenkia ja hasselpähkinää. Kostuttamiseen käytetään jälkiruokaviiniä. Kakku on päällystetty suklaakuorrutuksella, jonka päälle lisätään voikreemiä koristeellisesti pursotettuna. Kakun nettopaino on kilon verran. Alkujaan kakussa käytettiin saksanpähkinöitä, mutta ne vaihdettiin myöhemmin cashew- tai hasselpähkinöihin. Pähkinämurskaa voidaan myös ripotella kakun päälle ja jättää se tämän jälkeen kylmenemään, mikä puolestaan vaikuttaa kakun päällisen rakenteeseen. Kakkuja myydään perinteikkäässä valko-vihreässä peltirasiassa, jonka kannessa on kuvattu pähkinäpuu. Rasia on kääritty punaiseen nauhaan. Kiovan kakku on joutunut myös ruokaväärennöksen kohteeksi. Aidon kakun tunnistaa lopulta siitä, että leivontapäivä on laserkaiverrettu kakun peltirasiaan, kun taas väärennökset käyttävät tarroja. Väärennökset ovat myös yleensä kosteampia kuin aidot kakut ja niissä käytetään maapähkinöitä hasselpähkinöiden sijaan. == Lähteet == Luokka:Ukrainalainen keittiö Luokka:Kiova Luokka:Neuvostoliiton kulttuuri
Kremenetsin piiri

Kremenetsin piiri () on hallinnollinen piiri Ukrainan länsiosassa Ternopilin alueella. Piiri on perustettu alkujaan vuonna 1940 ja sitä laajennettiin merkittävästi heinäkuussa 2020. Kremenetsin piirin naapurina on etelässä Ternopilin piiri, lännessä Lvivin alueen Zolotšivin piiri, pohjoisessa Rivnen alue (Dubnon ja Rivnen piirit), sekä idässä Hmelnytskyin alue (Šepetivkan ja Hmelnytskyin piirit). Piirin hallinnollinen keskus on Kremenets (20 476 as., 2021). Kremenetsin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Ternopilin alueen piirien lukumäärän kolmeen. Aiempaa laajemman Kremenetsin piirin pinta-alaksi tuli 2 633,9 neliökilometriä. Ukrainan tilastokeskus arvioi Kremenetsin piirin väkiluvuksi 140 063 (1.1.2022). Väestöltään piiri on maaseutuvaltainen. Kaupunkilaisiksi luokiteltiin 31,9 prosenttia piirin asukkaista (45 265 as.), eli piirin neljän kaupungin (Kremenets 20 476 as., Lanivtsi 8 215 as., Potšajiv 7 633 as. ja Šumsk 5 300 as.) ja yhden kaupunkityyppisen taajaman väestö. ==Lähteet== ==Aiheesta muualla== *
Eunice Newton Foote

Eunice Newton Foote (17. heinäkuuta 1819 – 30. syyskuuta 1888) oli yhdysvaltalainen keksijä, harrastajatutkija ja naisten oikeuksien puolustaja. Hän teki kokeita siitä, miten auringonpaiste lämmitti eri kaasuja. Tämä oli yksi taustatiedoista, joka tarvittiin kasvihuoneilmiön ymmärtämiseen. Foote huomasi vesihöyryn ja hiilidioksidin lämmittävän vaikutuksen. Hän spekuloi että tällä ilmiöllä voi olla yhteys ilmakehän lämpötilaan, joka on saattanut olla korkeampi silloin kun hiilidioksidia oli enemmän. Hän kirjoitti aiheesta tutkielman, mutta pyysi miespuolista ystäväänsä esittelemään sen American Association for the Advancement of Science -yhdistykselle vuonna 1856. Footen tutkielma unohdettiin, ja saman tuloksen kolme vuotta myöhemmin saaneen irlantilaisen John Tyndallin tulokset muistetaan. Eunice Newton oli Isaac Newtonin etäinen sukulainen. Hän kasvoi New Yorkin osavaltiossa ja opiskeli Troyn seminaarissa, jossa naisille opetettiin monia tietoja ja taitoja, myös luonnontieteitä. Hän meni naimisiin tuomari, keksijä ja tutkija Elisha Footen kanssa. He toimivat molemmat naisasialiikkeessä. Eunice Newton Foote seurasi tiedeuutisia. Saattaa olla, että hän sai innoituksen kokeeseensa Scientific American -tiedelehden numerosta, jossa pohdittiin, miten Aurinko lämmittää Maata ja miksi vuorenhuipuilla on kylmempää kuin laaksoissa. Hänen ensimmäinen kokeensa liittyi ilman tiheyteen. Hän otti kaksi samanlaista lasipurkkia, pumppasi toisesta ilmaa vähemmäksi, ja mittasi niiden lämpenemistä auringonpaisteessa. Harvempi ilma kuumeni vähemmän. Toisessa kokeessa hän laittoi toiseen purkkiin kosteaa, toiseen kuivaa ilmaa. Kostea ilma kuumeni enemmän. Viimeisenä hän sekoitti erilaisia kaasuja toiseen purkkiin, kun toisessa purkissa oli "tavallista ilmaa". Eniten lämpeni säiliö, johon oli lisätty hiilidioksidia. Eunice Newton Foote kirjoitti löydöistään pienen tutkielman “Circumstances affecting the heat of the sun’s rays,” joka julkaistiin tiedelehdessä American Journal of Science and Arts. == Lähteet == Luokka:Yhdysvaltalaiset ihmisoikeusaktivistit Luokka:Yhdysvaltalaiset keksijät Luokka:Vuonna 1819 syntyneet Luokka:Vuonna 1888 kuolleet
Liskobrotula

Liskobrotula (Parabrotula plagiophthalma) eli valebrotula on brotuloihin kuuluva kalalaji. Sitä tavataan syvistä vesistä Atlantista ja Tyynestämerestä. ==Koko ja ulkonäkö== Liskobrotula voi kasvaa suurimmillaan noin 5 cm pitkäksi. Naaraat ovat hieman koiraita suurempia. Laji on ruumiinmuodoltaan pitkäomainen ja kapenee pyrstöä kohden. Kalan iho peittää silmät. Liskobrotula on suomuton ja väriltään tumman ruskea. ==Levinneisyys ja elintavat== Liskobrotulaa tavataan lauhkeista ja lämpimistä vesistä Atlantista ja Tyynestämerestä. Se liikkuu useimmiten 800-3 000 metrin syvyydestä. Laji synnyttää eläviä poikasia. ==Lähteet== Luokka:Käärmenilkkakalat
Pájara

Pájara [] on yksi Espanjan Kanariansaariin kuuluvan Fuerteventuran kuudesta kunnasta. Se on saaren suurin sekä eteläisin ja läntisin kunta. Vuonna 2013 Pájaran asukasluku oli 20 931, ja kunnan pinta-ala on 383,52 km2. Pájarassa sijaitsevat lomakeskukset Morro Jable ja Costa Calma, jotka molemmat ovat tunnettuja pitkistä rannoistaan. Pájarassa sijaitsee myös Ajuyn kalastajakylä, joka on tunnettu mustasta hiekastaan ja kaivoksistaan, jonne useat turistit saapuvat päiväretkelle. Jandían niemimaa sijaitsee aivan saaren eteläkärjessä. ==Galleria== Kuva:Pájara - FV-2 04 ies.jpg|Pájaraan johtava FV-2 moottoritie Kuva:Pájara - FV-30 - Euphorbia balsamifera 02 ies.jpg|Pájaran kuivaa ja karua luontoa Kuva:Pájara Morro Jable - Avenida del Saladar-Calle Bentejui 01 ies.jpg|Hotelli Morro Jablessa Luokka:Fuerteventura Luokka:Kanariansaarten kunnat
Frederick Lucian Hosmer

Frederick Lucian Hosmer (16. lokakuuta 1840, Framingham, Massachusetts, Yhdysvallat - 7. kesäkuuta 1929 Berkeley, Kalifornia) oli yhdysvaltalainen unitaaripappi ja virsirunoilija. Hosmer opiskeli Harvardin yliopistossa ja vuodesta 1861 Boltonissa, Massachusettsissa koulun rehtorina. Hän jatkoi opintojaan Harvard Divinity Schoolissa ja 1869 vihittiin uniaattikirkon papiksi, jossa hän myös opetti hymnologiaa ja toimi pappina eri puolilla Yhdysvaltoja. Hän on julkaissut virsiä ja lasten jumalanpalveluksia varten käsikirjan "The Way of Life, a service book for Sunday Schools" 1877. Hän osallistui myös kokoelman "Unity Hymns and Carols", 1880, hänen virsiään on julkaistu kokoelmassa "The Thought of God in Hymns and Poems". Hän on kirjoittanut 56 virttä, joita on julkaistu englanninkielisissä virsikirjoissa. Hänen vuonna 1894 kirjoittamansa virsi "O Lord of life, where’er they be safe in Your own eternity", joka ilmestyi "Chigaco Unit" -lehdessä, on Ruotsin kirkon virsikirjassa virsi 477 "Rakkaista tuomme kiitosta". Sen on Anders Frostensonin käännöksen pohjalta suomentanut Anna-Mari Kaskinen 1997. == Lähteet == Luokka: Yhdysvaltalaiset virsirunoilijat Luokka: Vuonna 1840 syntyneet Luokka: Vuonna 1929 kuolleet Luokka:Yhdysvaltalaiset papit
Drohobytšin piiri

Drohobytšin piiri () on hallinnollinen piiri Ukrainan länsiosassa Lvivin alueella. Piiri rajoittuu idässä ja etelässä Stryin piiriin, lännessä ja luoteessa Sambirin piiriin ja koillisessa Lvivin piiriin. Piiri on perustettu alkujaan vuonna 1940, ja sitä laajennettiin huomattavasti heinäkuussa 2020. Piirin hallinnollinen keskus on Drohobytš (74 610 as., 2021). Drohobytšin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Lvivin alueen piirien lukumäärän seitsemään. Hieman aiempaa laajemman Drohobytšin piirin pinta-alaksi tuli 1 493,4 neliökilometriä. Ukrainan tilastokeskus arvioi Drohobytšin piirin väkiluvuksi 235 405 (1.1.2021). Kaupunkilaisiksi luokiteltiin 70,2 prosenttia piirin asukkaista (165 337 as.), eli piirin neljän kaupungin (Boryslav, Drohobytš, Stebnyk ja Truskavets) ja kolmen kaupunkityyppisen taajaman väestö. Laajentunut piiri on selvästi aiempaa samannimistä piiriä väkirikkaampi, koska siihen (74 704 as., 2017) liitetiin aiemmin erillinen Drohobytšin kaupunkipiiri (97 560 as., 2017). Map of Lviv Oblast highlighting Drohobych Raion.png|Drohobytšin piirin ennen heinäkuun 2020 alueuudistusta. Casco histórico de Drogobych.jpg|Näkymä Drohobytšin kaupunkiin. ==Lähteet== ==Aiheesta muualla== *
Sambirin piiri

Sambirin piiri () on hallinnollinen piiri Ukrainan länsiosassa Lvivin alueella. Piirin naapureina ovat Javorivin piiri pohjoisessa, Lvivin piiri koillisessa, Drohobytšin ja Stryin piirit idässä. Etelässä Sambirin piiri rajautuu Taka-Karpatian alueeseen (Užhorodin ja Mukatševon piirit) ja lännessä Puolaan. Piirin hallinnollinen keskus on Sambir (34 152 as., 2022). Sambirin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Lvivin alueen piirien lukumäärän seitsemään. Aiempaa laajemman Sambirin piirin pinta-alaksi tuli 3 247,1 neliökilometriä. Ukrainan tilastokeskus arvioi Sambirin piirin väkiluvuksi 221 896 (1.1.2022). Piiri on väestöltään maaseutupainotteinen. Kaupunkilaisiksi luokiteltiin prosenttia piirin asukkaista (71 026 as.), eli piirin seitsemän kaupungin (Dobromyl 4 111 as., Novyi Kalyniv 4 243 as., Rudky 5 230 as., Sambir 34 152 as., Staryi Sambir 6 440 as., Turka 6 925 as. ja H’yriv 4 104 as.) ja neljän kaupunkityyppisen taajaman väestö. Piirin laajenemisen (7/2020) seurauksena uusi piiri on huomattavasti aiempaa samannimistä piiriä väkirikkaampi (68 227 as., 2017). Map of Lviv Oblast highlighting Sambir Raion.png|Sambirin piiri ennen heinäkuun 2020 alueuudistusta. 46-242-0007 Rudky Catholic Church RB.jpg|Katolinen kirkko Rudkyssä. Самбірська ратуша 4.jpg|Sambirin kaupungintalo. ==Lähteet== ==Aiheesta muualla== *
Mikael Samppa

Mikael Samppa (18. toukokuuta 1921 Nuijamaa – 4. syyskuuta 1999 Lappeenranta) oli eteläkarjalainen metallialan yrittäjä. Hän perusti Misa Oy:n joka valmisti hänen kehittämiään jatkuvalämmitteisiä saunan kiukaita ja seinään kiinnitettäviä sähkökiukaita. Eläkkeelle jäätyään hän harjoitti laajaa mehiläistarhausta ja lampaanhoitoa. == Pajaseppä == Mikael Samppa syntyi Nuijamaalla Mikko Sampan ja hänen vaimonsa Leenan (Helena) os. Juvakka nelilapsisen perheen toisena lapsena. Ammatiltaan hän oli peltiseppä. Jatkosota ja rintamalle joutuminen keskeytti hänen työnsä helsinkiläisillä peltikattotyömailla. Sodan jälkeen hän toimi kyläseppänäYrittäjä Mikael Samppa. Taitava kyläseppä kehitti jatkuvalämmitteisen kiukaan. Helsingin sanomat 1.10.1999 s. A4 ja valmisti konesaumattuja peltikattoja ja muita metallitöitä perustamassaan verstaassa Nuijamaalla. Nuijamaan kirkossa on Mikko Sampan tekemiä taontatöitä. == Misa Oy == Samppa avioitui Kerttu Hovin kanssa v. 1947. Pariskunta muutti vuonna 1953 Lappeenrantaan ja Samppa ryhtyi valmistamaan rakentamansa omakotitalon autotallissa sarjatuotantona mm. lumikolia ja jääkairoja. Vuonna 1956 hän perusti puulämmitteisiä saunan kiukaita valmistavan yrityksen Misa Tuotteen. Samppa kehitti jatkuvalämmitteiseen kiukaaseensa pitkän tulenkiertojärjestelmän ja kolmionmuotoiset palokammiot. Kiuas teki hyvin kauppansa ja vuonna 1965 Misa muutti ensimmäisestä Lappeenrantaan v. 1962 rakennetusta tehdashallista Muukkoon rakentamaansa uuteen halliin, missä alettiin valmistaa myös sähkökiukaita. Misa valmisti siellä myös ensimmäiset seinään kiinnitettävät sähkökiukaat. Misa muuttui osakeyhtiöksi Misa Oyksi vuonna 1966. Emalipinnoite katsottiin soveliaimmaksi kiukaisiin ja vuonna 1972 yritys muutti Lappeenrantaan ja rakensi sinne oman emalointilaitoksen. Misasta kasvoi merkittävä teollisuusyritys, jonka tuotteita vietiin 30 maahan ja jonka palveluksessa oli enimmillään 130 työntekijää. Mikael Sampan harrastukset, mehiläishoito ja lammastarhaus näkyivät myös Misan tuotannossa. Hän suunnitteli niissä tarvittavia tuotteita, kuten Kenno-merkkisiä hunajalinkoja ja lammaskaukaloita, joita Misa valmisti. Sampalla oli myös kunnostettavia maatiloja Lemillä. Samppa jäi eläkkeelle vuonna 1985 ja möi yrityksensä sen työntekijöille. Itse hän jatkoi mittavaa mehiläisten ja lampaiden hoitoa yhdessä vaimonsa kanssa. Lapsettomaksi jäänyt pariskunta perusti testamenttilahjoituksellaan Mikael ja Kerttu Sampan rahaston, joka tukee liike-elämän palvelukseen aikovien eteläkarjalaisten nuorten ulkomailla suoritettavia kieliopintoja ja edistää taloudellista tutkimustyötä. == Aiheesta muualla == Misan historiaa == Lähteet == Luokka:Suomalaiset yrittäjät Luokka:Vuonna 1921 syntyneet Luokka:Vuonna 1999 kuolleet
Balthasar Münter

Balthasar Münter (24. maaliskuuta 1735 Lyypekki, Saksa − 5. lokakuuta 1793 Kööpenhamina, Tanska) oli saksalais-tanskalainen luterilainen pappi ja virsirunoilija. Münter suoritti teologisen tutkintonsa Jenassa 1757 ja toimi sen jälkeen Jenassa yliopiston opettajana, hovidiakonina ja Gothan lähellä Donnan superintendenttinä. 1765 hänet kutsuttiin Kööpenhaminan saksankielisen Sankt Petri -seurakunnan papiksi. Hän oli suosittu ja vaikutusvaltainen julistaja ja hänellä oli merkittävä asema Kööpenhaminan kirjallisissa piireissä. Teologisilta näkemyksiltään hän on edustanut neologiaa. Vuonna 1767 hänet nimitettiin Kööpenhaminan yliopiston teologisen tiedekunnan kunniatohtoriksi ja 1769 hänet valittiin Kuninkaallisen tiedeakatemian jäseneksi. Gothassa pitämiään saarnojaan hän julkaisi useammassa eri laitoksessa, Heilige Reden in 7 Theilen (1760–1765) sekä kaksiosaisen teoksen Unterhaltungen eines nachdenkenden Christen mit sich selbst über die Wahrheit und Göttlichkeit seines Glaubens aus inneren Gründen (1755). Kun saksalainen Johann Struensee, joka oli toiminut merkittävissä tehtävissä Tanskan hovissa ja valtionhallinnossa, mestattiin, Münter valmisti hänet mestaukseen ja on kuvannut sitä kirjassaan Die Bekehrungsgeschichte des Grafen Struensee (1773). Münter oli lahjakas virsirunoilija. Gothassa ollessaan hän julkaisi kokoelman Geistliche Cantaten über die Evangelien und über die Episteln (1761 ja 1762) sekä uudelleen Kööpenhaminassa 1769. Hän on kirjoittanut 100 virttä, jotka julkaistiin kahdessa Geistliche Lieder -nimisessä vihkossa 1772 ja 1775. Hänet on mainittu kahden saksalaisen virsirunoilijan Friedrich Gottlieb Klopstockin ja Christian Fürchtegott Gellertin rinnalla. Hänen virtensä levisivät aikanaan laajalle, mutta nykyään niitä ei enää ole paljoa käytössä. Ruotsin vuoden 1819 virsikirjassa oli muutama hänen virtensä Johan Olof Wallinin kääntämänä. Vuoden 1986 virsikirjassa on yksi Münterin virsi, "Gott, deine weise Macht erhält" lyhennettynä ja uudelleen käännettynä, virsi 603 "Du, Herre, i din hägnad tag" (Lars Lidman 1981). Virren käännös "Suojaasi, Luoja, kaikki jää" Ruotsin kirkon suomenkielisessä virsikirjassa on Anna-Mari Kaskisen 1997 tekemä. == Lähteet == Luokka:Tanskalaiset virsirunoilijat Luokka:Saksalaiset papit Luokka:Vuonna 1735 syntyneet Luokka:Vuonna 1793 kuolleet
Aarthi Agarwal

Aarthi Agarwal (5. maaliskuuta 1984 New Jersey, Yhdysvallat – 6. kesäkuuta 2015 Atlantic City, New Jersey, Yhdysvallat) oli intialaistaustainen yhdysvaltalainen näyttelijä, joka työskenteli pääasiassa telugunkielisissä elokuvissa. == Elämä ja ura == Agarwal syntyi gujaratiperheeseen New Jerseyssä. Hänen ollessaan noin 14-vuotias näyttelijä Sunil Shetty huomasi hänet Philadelphiassa ja rohkaisi häntä tavoittelemaan uraa elokuvissa. Agarwal teki ensiesiintymisensä 16-vuotiaana hindinkielisessä elokuvassa Paagalpan vuonna 2001. Kun elokuva ei menestynyt, hän suuntasi etelään paremman menestyksen toivossa. Hänen ensimmäinen telugunkielinen elokuvansa oli menestynyt romanttinen komedia Nuvvu Naaku Nachav vuonna 2001. Sitä seurasi useita menestyselokuvia johtavien telugumiesnäyttelijöiden kanssa, kuten Chiranjeevi, Nandamuri Balakrishna, Nagarjuna, Venkatesh, Prabhas, Mahesh Babu, Ravi Teja ja Jr NTR. Hän oli uransa huipulla vuosina 2001–2005. Agarwalin ura oli lähtenyt laskuun ja elokuvatarjoukset vähenivat, mitä seurasi kamppailu masennuksen ja ylipainon kanssa. Vuonna 2005 hänen uutisoitiin yrittäneen itsemurhaa suhteen vastanäyttelijään päätyttyä. Vuonna 2006 hän joutui taas sairaalaan pudottuaan kotitalonsa portaat alas. Vuonna 2007 Agarwal meni naimisiin ohjelmistoinsinööri Tasval Kumarin kanssa. Pari erosi vuonna 2009. == Kuolema == 6\. kesäkuuta 2015 Agarwal julistettiin kuolleeksi AtlantiCare Regional Medical Center -sairaalassa Atlantic Cityssä, New Jerseyssä. Agarwalilla, jolle oli tehty rasvaimuleikkaus kuusi viikkoa aiemmin, oli vakavia hengitysvaikeuksia ennen kuolemaansa. Hänen managerinsa sanoi, että hänen kuolinsyynsä oli sydänhalvaus. == Filmografia == Vuosi Elokuva Rooli Muuta 2001 Paagalpan Roma Pinto Hindinkielinen elokuva Nuvvu Naaku Nachav Nandini 2002 Nuvvu Leka Nenu Lenu Krishna Veni Parhaan telugunaisnäyttelijän Filmfare Awards South -ehdokkuus Allari Ramudu Mythili Indra Snehalatha Reddy Parhaan naisnäyttelijän CineMAA Awards -palkinto Nee Sneham Amrutha Bobby Bhagyamathi 2003 Palnati Brahmanayudu Sruthi Vasantham Nandini Veede Mangathaayaru 2004 Nenunnanu Sruthi Adavi Ramudu Madhulatha Narasimhudu Itsenään Erikoisesiintyminen 2005 Sankranthi Padma Soggadu Swati Chatrapati Itsenään Erikoisesiintyminen Bambara Kannaley Pooja Tamilinkielinen elokuva 2006 Andala Ramudu Radha Parhaan telugunaisnäyttelijän Filmfare Awards South -ehdokkuus 2008 Gorintaku Nandini Deepavali 2009 Posani Gentleman Neeraja 2010 Brahmalokam To Yamalokam Via Bhulokam Rambha Taj Mahal Maisamma 2011 Vanakanya Wonder Veerudu Vana Kanya 2015 Ranam 2 2016 Aame Yevaru == Lähteet == == Aiheesta muualla == * * Luokka:Yhdysvaltalaiset näyttelijät Luokka:Intialaiset näyttelijät Luokka:Vuonna 1984 syntyneet Luokka:Vuonna 2015 kuolleet
Maryna Maidanova

Maryna Serhijivna Maidanova (, s. 22. elokuuta 1982 Konotop) on ukrainalainen pikajuoksija, joka on erikoistunut 200 metrille. Maidanova voitti 200 metrin juoksun alle 23-vuotiaiden Euroopan-mestaruuden vuonna 2003 ajalla 22,82. Sisäratojen MM-kilpailuissa 2004 hän sijoittui neljänneksi. Maidanova edusti Ukrainaa Ateenan kesäolympialaisissa 2004, joissa hän karsiutui 200 metrillä välierissä ja 4 × 100 metrin viestissä ensimmäisellä kierroksella. IAAF:n yleisurheilufinaalissa 2004 Maidanova sijoittui 200 metrillä kahdeksanneksi. Maidanova on voittanut Ukrainan mestaruuden ulkoradoilla kolmesti vuosina 2003–2005 sekä sisäradoilla kahdesti vuosina 2002 ja 2003. == Henkilökohtaiset ennätykset == Lähde: === Ulkoradat === Matka Aika Paikka Päivä 100 m 11,37 Kiova 12. kesäkuuta 2004 200 m 22,70 Velenje 22. kesäkuuta 2003 === Sisäradat === Matka Aika Paikka Päivä 60 m 7,44 Cardiff 9. helmikuuta 2003 200 m 23,26 Birmingham 14. maaliskuuta 2003 == Lähteet == Luokka:Ukrainalaiset pikajuoksijat Luokka:Vuonna 1982 syntyneet Luokka:Elävät henkilöt
Bear Creek Township (Michigan)

Bear Creek Township on kunta (township) Michiganin osavaltiossa, Yhdysvalloissa. Sen väkiluku oli 6 542 vuonna 2020, ja se oli Emmetin piirikunnan suurin kunta. == Väestö == Vuonna 2020 Bear Creek Townshipin 6 542 asukkaasta valkoisia oli 93,2 %, alkuperäisasukkaita 1,7 %, mustia 1,0 % ja aasialaisia 0,6 %. Vuonna 2019 2,5 % asukkaista puhui kotonaan jotain muuta kieltä kuin englantia ja 2,2 % asukkaista oli syntynyt ulkomailla. == Kuvia kunnasta == Kuva:Bay View Michigan Sign US31.jpg Kuva:Bear Creek Township, MI, USA - panoramio.jpg == Lähteet == == Aiheesta muualla == Luokka:Michiganin kunnat
Joona Rajala

Joona Rajala (s. 20. heinäkuuta 1999) on suomalainen jääpalloilija, joka pelaa Ruotsin Allsvenskanissa Tranås BoIS:ssa. ==Ura== Rajala edusti kasvattajaseuraansa Porin Narukerää kevään 2023 Suomen mestaruuteen päättyneen kauden loppuun. Keväällä 2023 Rajala siirtyi Ruotsin Elitserienissä pelaavaan IFK Motalaan.https://www.ifkmotalabandy.se/valkommen-joona/ Keväällä 2024 IFK Motala ilmoitti ettei se aio osallistua Elitserieniin tulevalla kaudella.https://www.satakunnankansa.fi/urheilu/art-2000010389431.html Ilmoituksen jälkeen Rajala siirtyi Allsvenskanissa pelaavaan Tranås BoIS:iin.https://www.satakunnankansa.fi/urheilu/art-2000010404901.html ==Saavutukset== Seurajoukkueessa * SM-pronssi (2): 2021, 2022 * SM-kulta: 2023 == Lähteet == Luokka:Suomalaiset jääpalloilijat Luokka:Vuonna 1999 syntyneet Luokka:Elävät henkilöt
Elämä kantaa mua (albumi)

__NOTOC__ Elämä kantaa mua on Tommi Läntisen studioalbumi, joka julkaistiin 18. helmikuuta 2022. Läntinen on sanoittanut ja säveltänyt suuren osan kappaleista yhdessä Janne Rintalan ja Aki Sihvosen kanssa, mutta mukana on myös muita kirjoittajia, kuten Lauri Tähkä ja Timo Kiiskinen, joiden käsialaa on levyn ensimmäisen single, Metsäjätti-elokuvan tunnuskappale "Meidän murusia". Single "Elämä kantaa mua" on Haloo Helsinki! -yhtyeen Leo Hakasen ja Jere Marttilan säveltämä ja Elli Haloon sanoittama. Kirjoittajina Albumilla vierailevat myös Samuli Sirviö, Leo Stillman ja Tommin poika Ilmari Läntinen. == Kappaleet == # # # # # # # # # # # == Arvostelut == * Soundi: Levyarvio: Vahvoja kertosäkeitä ja elämän nälkää – Tommi Läntisen uutuussoolo on kohottavan intensiivinen kokemus Viitattu 8.3.2022. == Lähteet == Luokka:Vuoden 2022 albumit Luokka:Tommi Läntisen albumit
Sant’Ambrogio di Torino

Sant’Ambrogio di Torino () on kunta Italiassa Piemonten alueella sijaitsevassa Torinon metropolikaupungissa.Sant’Ambrogio di Torino Sapere.it Sant’Ambrogio di Torino Enciclopedia Treccani Sant’Ambrogio di Torino Turismo Torino Vuoden 2022 alussa kunnassa oli arviolta 4 685 asukasta. pienoiskuva|left ==Lähteet== ==Aiheesta muualla== Luokka:Torinon metropolikaupungin kunnat
My Father’s Son

__NOTOC__ My Father’s Son on Jani Liimataisen sooloalbumi, joka julkaistiin 6. toukokuuta 2022. == Kappaleet == # (Laulu: Björn ”Speed” Strid) # (Tony Kakko) # (Renan Zonta) # (Timo Kotipelto) # (Pekka Heino) # (Renan Zonta) # (Timo Kotipelto) # (Anette Olzon) # (Jani Liimatainen) # (Antti Railio) == Kokoonpano == * Pekka Heino – laulu * Tony Kakko – laulu, taustalaulu * Timo Kotipelto – laulu * Jani Liimatainen – laulu, kitara, koskettimet * Anette Olzon – laulu, taustalaulu * Antti Railio – laulu, tausta * Björn Strid – laulu, taustalaulu * Renan Zonta – laulu, taustalaulu * Jonas Kuhlberg – basso * Rolf Pilve – rummut * Jarkko Lahti – piano * Jens Johansson – koskettimet * Janne Huttunen – saksoofoni * Petri Aho – taustalaulu * JC Halttunen – taustalaulu * Lassi Vääränen – taustalaulu == Arvostelut == * Imperiumi: 8/10Levyarvostelu: Liimatainen, Jani - My Father’s Son Viitattu 13.8.2022. * Inferno: Vahva kokonaisuus, jossa on vaihtelevuutta ja yllättäviäkin elementtejä – arviossa Jani Liimatainen Viitattu 8.9.2022. * Kaaoszine: Musiikin juhlaa alusta loppuun – Jani Liimataisen sooloalbumi ”My Father’s Son” on ihastuttava metallilevy Viitattu 7.5.2022. == Lähteet == Luokka:Vuoden 2022 albumit
Kuninkuusravit 1929

Kuninkuusravit 1929 järjestettiin Lahden raviradalla 24.–25. elokuuta 1929. Ne olivat kuudennet kuninkuusravit, jotka edellisten tapaan pidettiin Lahdessa. Ravikuninkuuden voitti Eino Koskisen omistama ja Kauko Eestilän ohjastama Murto, joka oli saavuttanut tittelin myös vuonna 1926. Kuninkuuskilpailuun oli ilmoitettu kuusi oriita ja kaksi tammaa. Hallitseva ravikuningas Pamun-Humu ei ollut mukana jalkavamman vuoksi. Hevoset juoksivat kaikki matkat yksitellen ja kokonaikilpailun voitto ratkaistiin sijapisteillä. == Kuninkuuskilpailu == Kahden osalähdön jälkeen kilpailun kärjessä olivat Murto ja Neste tasapistein. Kuninkuustitteli ratkesi päätösmatkalla Murron voittaessa ja Nesteen jäädessä neljänneksi. Murrosta tuli Kuninkuusravien historian ensimmäinen kahdesti tittelin voittanut hevonen. Muiden palkintojen ohella Murto sai ruhtinas Aleksandr Nikolajevitš Lopukhin-Demidovin lahjoittaman kiertopalkinnon. Pyörä ja Puuteollisuus Oy:n kiertopalkintoa ei annettu Murrolle, koska ohjastaja Kauko Eestilä ei noudattanut sääntöjen edellyttämää siistiä ajotapaa. === Osallistujat === Tammat on merkitty tähdellä. Hevonen Ohjastaja Kasvattaja Omistaja Ento* P. Koskinen tuntematon P. Koskinen, Helsinki Huovi J. T. Hottola Edvard Raatikainen, Karttula J. T. Hottola, Lahti Kasper Victor Lång tuntematon Victor Lång, Helsingin mlk Kyrön-Voima Matti Blomqvist Matti Blomqvist, Isokyrö Matti Blomqvist, Isokyrö Murto Kauko Eestilä Juho Salmi, Vähäkyrö Eino Koskinen, Helsinki Mänty-Jehu Edvard Mattila Matti Mattila, Mäntyharju Urpo Toivonen, Humppila Neste Torsten Nyberg A. Ahlström Oy, Noormarkku Torsten Nyberg, Riihimäki Sorron-Varjo* Albert Sonne Albert Sonne, Parikkala Tauno Kosonen, Sääminki === Tulokset === Kokonaiskilpailun palkinnot: 2 000 – 1 000 – 500 mk. Sijoitus Hevonen 3 000 m 1 609 m 2 000 m Pisteet Kokonaisaika Ero 1\. Murto 1. 2. 1. 4 10.32,2 +0,0 2\. Neste 2. 1. 4. 7 10.41,6 +9,4 3\. Mänty-Jehu 3. 4. 3. 10 10.52,6 +20,4 4\. Huovi 4. 3. 5. 12 10.56,4 +24,2 5\. Sorron-Varjo* 7. 5. 6. 18 11.11,8 +39,6 – Kyrön-Voima 5. – – – – – – Ento* 6. – – – – – – Kasper hyl. – 2. – – – == Lähteet == 1929 Luokka:Vuoden 1929 urheilu Luokka:Lahden urheilutapahtumat
Victor Lång

Anders Victor Lång (10. heinäkuuta 1872 Sipoo − 22. syyskuuta 1936 Helsinki) oli suomalainen liikemies ja tilanomistaja. Sipoossa syntynyt Lång muutti 1890-luvulla Helsinkiin, jossa hän opiskeli Suomen Taideakatemian koulussa. Vuonna 1903 Lång perusti Eteläesplanadilla toimineen hautaustoimiston, jota hän hoiti kuolemaansa saakka. Lång oli mukana Arbetets Vänner -yhdistyksen toiminnassa ja osallistui Helsingin kunnalliselämään eri lautakuntien jäsenenä. Vuonna 1932 hänelle myönnettiin taloustirehtöörin arvonimi. Lång omisti Malmilla sijainneen Filippus-nimisen maatilan, joka myöhemmin on tunnettu nimellä Lonki. Hänen harrastuksiinsa kuului muun muassa raviurheilu. Lång oli perustamassa Suomen Raviurheilun Ystävät -yhdistystä ja johti 1920-luvulla Käpylän raviradan rakennustöitä. Hän osallistui myös itse vuosien 1929 ja 1931 kuninkuuskilpailuihin oriilla Kasper. Långin mukaan on nimetty Malmilla ja Pukinmäessä virtaava Longinoja. == Lähteet == Luokka:Suomalaiset liikemiehet Luokka:Ravihevosten kasvattajat ja omistajat Luokka:Vuonna 1872 syntyneet Luokka:Vuonna 1936 kuolleet
Javorivin piiri

Javorivin piiri () on hallinnollinen piiri Ukrainan länsiosassa Lvivin alueella. Piirin naapureina ovat Lvivin piiri idässä, Sambirin piiri etelässä ja Puola lännessä. Piirin hallinnollinen keskus on Javoriv (12 888 as., 2021). Javorivin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Lvivin alueen piirien lukumäärän seitsemään. Aiempaa laajemman Javorivin piirin pinta-alaksi tuli 2 373,2 neliökilometriä. Ukrainan tilastokeskus arvioi Javorivin piirin väkiluvuksi 179 219 (1.1.2021). Piiri on väestöltään maaseutuvoittoinen. Kaupunkilaisiksi luokiteltiin 42,1 prosenttia piirin asukkaista (75 457 as.), eli neljän kaupungin (Javoriv, Mostyska, Novojavorivsk ja Sudova Vyšnja) ja neljän kaupunkityyppisen taajaman väestö. Piirin laajenemisen (7/2020) seurauksena uusi piiri on selvästi aiempaa samannimistä piiriä väkirikkaampi (125 579 as., 2017). Map of Lviv Oblast highlighting Yavorivskyi Raion.png|Javorivin piiri ennen heinäkuun 2020 alueuudistusta. Yavoriv, city hall.JPG|Javorivin kaupungintalo. Javoriv-1.jpg|Javorivin keskustaa. Saints Peter and Paul church, Yavoriv (01).jpg|Pietarin ja Paavalin kirkko Javorivissa. 120520 5DM2 09570.jpg|Tienäkymä Mostyskan keskustaan. Dubrovycia.jpg|Dubrovytsjan kylänraittia. Saint George church, Novoyavorivsk (01).jpg|Pyhän Yrjön kirkko Novojavorivskissa. Sudova Vyshnia Railway Station.jpg|Sudova Vyšnjan rautatieasema. Sudova Vyshnia Town Hall.JPG|Sudova Vyšnjan kaupungintalo. ==Lähteet== ==Aiheesta muualla== *
Rakenne (sosiologia)

Sosiologiassa rakenteella tarkoitetaan rakenteellisia sosiaalisia järjestelyitä, jotka sekä syntyvät yksilöiden toimista että vaikuttavat niihin. Rakenteen käsite on ollut yleisessä käytössä yhteiskuntatieteissä 1920-luvulta lähtien.Merton, Robert. 1938. "Social Structure and Nominate." American Sociological Review 3(5):672–82. Anthony Giddensin mukaan rakenteet ovat ihmisten ja muiden toimijoiden muistissa sijaitsevia sääntöjä ja resursseja ja näin ne myös uppoutuvat osaksi sosiaalisia järjestelmiä. Toimijat voivat käyttää rakenteita sosiaalisessa toiminnassaan. Tällöin rakenteet voivat ilmetä esimerkiksi tulkintakehyksinä ja normeina. Rakenteet eivät ole toimijoista riippumattomia eivätkä niiden käyttäytymistä määrittäviä, vaan pikemminkin jotain mihin toimijat tukeutuvat ja joita toimijat kokonaisuutena uusintavat. == Lähteet == Luokka:Sosiologia
Sant’Ambrogio

Sant’Ambrogio voi tarkoittaa ainakin seuraavia: ;paikannimenä: * Sant’Ambrogio di Torino, kunta Italiassa Piemonten alueella olevassa Torinon metropolikaupungissa * Sant’Ambrogio di Valpolicella, kunta Veronan maakunnassa Veneton alueella Italiassa * Sant’Ambrogio sul Garigliano, kaupunki Italian Latiumin alueella Frosinonen maakunnassa
Stryin piiri

Stryin piiri () on hallinnollinen piiri Ukrainan länsiosassa Lvivin alueella. Piiri rajoittuu lännessä Sambirin ja Drohobytšin piireihin sekä pohjoisessa Lvivin piiriin. Kaakossa naapurina on Ivano-Frankivskin alue ja lounaassa Taka-Karpatian alue (Mukatševon ja H’ustin piirit). Piirin hallinnollinen keskus on Stryi (59 608 as., 2021). Stryin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Lvivin alueen piirien lukumäärän seitsemään. Aiempaa laajemman Stryin piirin pinta-alaksi tuli 3 854,0 neliökilometriä. Ukrainan tilastokeskus arvioi Stryin piirin väkiluvuksi 319 464 (1.1.2022). Kaupunkilaisiksi luokiteltiin prosenttia piirin asukkaista (151 516 as.), eli seitsemän kaupungin (H’odoriv 8 954 as., Moršyn 5 562 as., Mykolajiv 14 498 as., Novyi Rozdil 27 841 as., Skole 6 054 as., Stryi 59 425 as. ja Žydatšiv 10 353 as.) ja kuuden kaupunkityyppisen taajaman väestö. Piirin laajenemisen (7/2020) seurauksena uusi piiri on huomattavasti aiempaa samannimistä piiriä väkirikkaampi. Map of Lviv Oblast highlighting Stryiskyi Raion.png|Stryin piiri ennen heinäkuun 2020 alueuudistusta. ==Lähteet== ==Aiheesta muualla== *
Last of Us (albumi)

__NOTOC__ Last of Us on melodista metallia soittavan Arionin debyyttialbumi, joka julkaistiin 22. elokuuta 2014. == Kappaleet == # # # # # # # # # # == Arvostelut == * Imperiumi: 9/10Levyarvostelu: Arion - Last Of Us Viitattu 8.3.2022. == Lähteet == == Aiheesta muualla == * * Luokka:Vuoden 2014 esikoisalbumit
Life Is Not Beautiful

__NOTOC__ Life Is Not Beautiful on melodista metallia soittavan Arionin toinen studioalbumi, joka julkaistiin 19. lokakuuta 2018. == Kappaleet == # # # # # # # # # == Arvostelut == * Imperiumi: 9/10Levyarvostelu: Arion - Life Is Not Beautiful Viitattu 8.3.2022. * Inferno: Varmaotteinen ja laadukas power metal -palanen – arviossa Arion Viitattu 8.3.2022. * Soundi: Levyarvio: Torille sieltä, ihmiset! Arion tekee poikkeuksellisen hyvää power metalia Viitattu 8.3.2022. == Lähteet == == Aiheesta muualla == * * Luokka:Vuoden 2018 albumit
Erik Edmundsson

Erik Edmund Edmundsson (alk. Johansson, 15. elokuuta 1902 Lohja – 6. heinäkuuta 1928 Viipuri) oli suomalainen näyttelijä. Hän edusti lähinnä buffo- alaa ja näppärää salonkikomiikkaa.Veistäjä, s. 203 == Ura == Edmundssonin vanhemmat olivat maalari Frans Edmund Johansson ja Alma Hakala. Ruotsinkielisen kansakoulun ja lyseon käytyään Edmundsson opiskeli laulua Dagmar Klemetin johdolla ja lausuntaa Katri Raution johdolla. Vuosina 1918–1920 Edmundsson kävi Ruotsalaisen Teatterin oppilaskoulun, ja työskenteli 1920–1922 samassa teatterissa näyttelijänä. Sen jälkeen hän suoritti asepalveluksensa ja toimi jonkin aikaa sanomalehtimiehenä. Syksyllä 1924 Edmundsson palasi näyttelijän uralle, alkuun hän oli oppilaana Suomen Näyttämöopistossa. Hän näytteli Porin Näyttämöllä 1925–1926, Viipurin Työväen Teatterissa 1926–1927 ja Viipurin Näyttämöllä 1927–1928. Edmundssonin roolitehtäviä olivat muun muassa Caliban (Myrsky), Orfeus (Orfeus manalassa), Hans Weiring (Kuhertelua), Brunio von Popiel (Puolalaista verta), Fritz Pappenstiel (Eläköön, – poika tuli) ja tenorilaulaja Fred Milardo (Naisista kaunein). Edmundssonin on mainittu onnistuneen Orfeuksen ja Popielin rooleissaan Viipurin Näyttämöllä "odottamattoman hyvin".Veistäjä, s. 210 == Lähteet == * * === Viitteet === Luokka:Suomalaiset näyttelijät Luokka:Vuonna 1902 syntyneet Luokka:Vuonna 1928 kuolleet
Vultures Die Alone

__NOTOC__ Vultures die alone on melodista metallia soittavan Arionin kolmas studioalbumi, joka julkaistiin 26. maaliskuuta 2021. == Kappaleet == # # # # # # # # # # == Arvostelut == * Imperiumi: 9+/10Levyarvostelu: Arion - Vultures Die Alone Viitattu 8.3.2022. * Kaaoszine: 9½/10Lähes täydellisyyttä hipova – arviossa Arionin vaikuttava ”Vultures Die Alone” Viitattu 8.3.2022. * Soundi: Levyarvio: Arion kaipaisi enemmän sielua ja vähemmän teknistä briljeeraamista – Kolmosalbumi jää edeltäjänsä jalkoihin Viitattu 8.3.2022. == Lähteet == == Aiheesta muualla == * * Luokka:Vuoden 2021 albumit
Edvin Kajanne

Edvin Kajanne (26. huhtikuuta 1883 Kuopio – 14. lokakuuta 1959 Helsinki) oli suomalainen elokuvanäyttelijä ja rekvisiittavaraston hoitaja. == Ura == Kajanne näytteli pieniä sivuosia lähes 40 suomalaisessa elokuvassa vuosina 1942–1956. Hänen roolinsa jäivät usein kreditoimatta. Yksi Kajanteen tunnetuimpia tehtäviä on poromiehen rooli Erik Blombergin palkitussa fantasiaelokuvassa Valkoinen peura (1952). Kajanne näytteli myös useissa muissa menestyneissä elokuvissa, kuten Valkoiset ruusut (1943), Katariina ja Munkkiniemen kreivi (1943), Särkelä itte (1948) ja Niskavuoren Heta (1952). Kajanteen roolit ovat usein juhlavieraita tai henkilöitä, joiden kanssa elokuvien keskeiset henkilöt ovat lyhyen aikaa tekemisissä, kuten maatalon isäntä Orvo Saarikiven elokuvassa Suomisen Ollin tempaus (1942). == Lähteet == == Aiheesta muualla == *Edvin Kajanne maatalon isäntänä elokuvassa Suomisen Ollin tempaus (kohdasta 57'30) Luokka:Suomalaiset elokuvanäyttelijät Luokka:Vuonna 1883 syntyneet Luokka:Vuonna 1959 kuolleet
Miks et sä oo niinku kaikki muut?

Miks et sä oo niinku kaikki muut? on Pesson toinen kokopitkä sooloalbumi. Levy julkaistiin 27. maaliskuuta 2020. == Kappaleet == # # # # # # # # # # == Arvostelut == * Soundi: Levyarvio: Pelottoman omaehtoinen ja häpeilemättömän pop – Pesson itsestään kirjoittama levy on helppo ottaa omakseen Viitattu 7.5.2020. == Lähteet == Luokka:Vuoden 2020 albumit Luokka:Pesson albumit
Georg Grönroos

Georg Axel Grönroos (17. syyskuuta 1885 Helsinki – 8. toukokuuta 1927 Turku) oli suomalainen näyttelijä. Hänelle oli luonteenomaisinta rehevä ja hyväntuulinen komiikka, jonka lisäksi hän hallitsi naamioinnin. == Ura == Grönroosin äiti oli Sofia Nummelin. Grönroos aloitti näyttelijän uransa Ruotsalaisessa Teatterissa vuonna 1900 ja siirtyi seuraavana vuonna Folkteaterniin, jossa hän työskenteli koko sen toiminta-ajan. Teatterin toiminta jatkui Ruotsalaisen Teatterin "kotimaisena osastona", ja Grönroos kuului siihen kevääseen 1913. Kesinä 1913 ja 1914 Grönroos toimi elokuvanäyttelijänä Tukholmassa. Syksyllä 1914 hänet kiinnitettiin Turun ruotsalaiseen teatteriin, jossa hän näytteli kuolemaansa saakka. Kesäisin Grönroos näytteli kiertueilla Suomessa ja Ruotsissa. Hän kuoli keuhkokuumeeseen Turun kunnallissairaalassa keväällä 1927. Grönroosin rooleja olivat muun muassa Larsson (Regina von Emmeritz), Kekkonen (Kantor Kekkonens bockningsresa), Per (Per Olsson och hans käring), Lundström (Andersson, Pettersson och Lundström), Stråman (Kärlekens komedi), Fallstaff (Muntra fruarna i Windsor), eno (Rika morbror) ja Magawewe (Gri-Gri). Grönroos näytteli kymmenessä ruotsalaisessa elokuvassa vuosina 1913–1923. Niihin lukeutuu muun muassa Ruotsin varhaisimpiin klassikkoelokuviin kuuluva Ingeborg Holm (1913), joka on digitoitu. Lisäksi Grönroos näytteli suomalaisessa mykkäelokuvassa Peski, Lappa ja poliisit (1915), joka on tuhoutunut. == Lähteet == * === Viitteet === Luokka:Suomalaiset näyttelijät Luokka:Vuonna 1885 syntyneet Luokka:Vuonna 1927 kuolleet